CELEX: C2005/115/57
Language: da
Date: 2005-05-14 00:00:00
Title: Sag T-111/05: Sag anlagt den 25. februar 2005 af UCB SA mod Kommissionen for De Europæiske Fællesskaber

14.5.2005   
            
            
               DA
            
            
               Den Europæiske Unions Tidende
            
            
               C 115/32
            
         Sag anlagt den 25. februar 2005 af UCB SA mod Kommissionen for De Europæiske Fællesskaber
   (Sag T-111/05)
   (2005/C 115/57)
   Processprog: fransk
   Ved De Europæiske Fællesskabers Ret i Første Instans er der den 25. februar 2005 anlagt sag mod Kommissionen for De Europæiske Fællesskaber af UCB SA, Bruxelles, ved avocats Jacques Bourgeois, Jean-François Bellis og Martin Favart.
   Sagsøgeren har nedlagt følgende påstande:
   
               —
            
            
               Annullation af Kommissionens beslutning af 9. december 2004 i sagen COMP/E-2/37.533 — Cholinchlorid, vedrørende en procedure i henhold til artikel 81 EF,
            
         
               —
            
            
               Subsidiært annullation af den bøde, der er blevet pålagt UCB ved den nævnte beslutning, eller en væsentlig nedsættelse af denne,
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Den anfægtede beslutning i den foreliggende sag er den samme som den, der er genstand for sag T-101/05, BASF mod Kommissionen (1). Ved denne beslutning har Kommissionen konstateret, at de seks virksomheder, der er adressater for den nævnte beslutning, har overtrådt EF-traktatens artikel 81, stk. 1, idet de har deltaget i en række aftaler og samordnet praksis med henblik på prisfastsættelse, opdeling af markedet og fællesaktioner mod konkurrenterne (kontrol med forarbejdningsvirksomhederne) i cholinchlorid-branchen inden for Det Europæiske Økonomiske Samarbejdsområde. Denne konkurrencestridige adfærd har angiveligt vist sig på to forskellige, men snævert forbundne niveauer, nemlig på verdensplan og på europæisk plan.
   Til støtte for sine påstande, har sagsøgeren gjort gældende:
   
               —
            
            
               Det er med urette, at den anfægtede beslutning kvalificerer overtrædelsen som én enkelt, fortsat overtrædelse, når der reelt kun kan være tale om to adskilte overtrædelser: dels en aftale på verdensplan fra oktober 1992 til april 1994, dels en aftale inden for Fællesskabet fra marts 1994 til september 1998. Kommissionens antagelse har ifølge sagsøgeren til følge, hvis ikke til formål, at undgå anvendelsen af reglerne om forældelse
            
         
               —
            
            
               Det er — set i lyset af Kommissionens retningslinier vedrørende bødenedsættelse og bødefritagelse med urette, at Kommissionen har pålagt virksomheden en bøde med henvisning både til aftalen på verdensplan, selvom denne overtrædelse allerede var forældet, og til aftalen inden for Fællesskabet. Såfremt Kommissionen juridisk korrekt havde sondret mellem disse to situationer, ville Kommissionen ifølge sagsøgeren nødvendigvis være nået frem til, at der ikke skulle pålægges en bøde i den foreliggende sag
            
         
               —
            
            
               Subsidiært har sagsøgeren anført, den overtrædelse, selskabet er blevet foreholdt, ville have været forældet såfremt sagsøgeren ikke frivilligt havde afgivet oplysninger i 1999.
            
         
      (1)  Endnu ikke trykt i EUT.